Ąžuolinis žievininkas
Ąžuolinis žievininkas (Dinoptera collaris, sin. Acmaeops collaris) – ūsuočių (Cerambycidae) šeimos vabalas. Kūnas 7 - 9 mm ilgio. Antsparniai įvairios spalvos – nuo tamsiai mėlynų iki mėlynai juodų. Priešnugarėlė raudona, kartais juoda. Pilvelis raudonas. Vabalai skraido gegužės – liepos mėn. Randami ant šermukšnių, erškėčių ir įvairių skėtinių augalų žiedų. Lervos vystosi trūnijančioje ąžuolo žievėje.